PATVIRTINTA

Šalčininkų Jano Sniadeckio

gimnazijos direktoriaus

2024 m. birželio 10 d.

įsakymu Nr. V-416

**ŠALČININKŲ JANO SNIADECKIO GIMNAZIJOS**

**MOKINIŲ SKATINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šalčininkų Jano Sniadeckio gimnazijos mokinių skatinimo tvarkos aprašas (toliau - Aprašas) reglamentuoja mokinių mokymosi ir elgesio skatinimo tvarką gimnazijoje.
2. Apraše nurodyti įvairūs skatinimo būdai, kurie taikomi, atsižvelgiant į mokinio daromą pažangą, pastangas keistis, pasiekimus.
3. Vadovaudamiesi aprašu, gimnazijos mokytojai skatina mokinių pasitikėjimą savimi, siekimą tobulėti, koreguoja mokinių elgesį.
4. Siekiant pastebėti ir paskatinti pageidautiną mokinių elgesį, pasiekimus, lankomumą, pažangos siekimą, sistemingai vykdomas pasiekimų moksle, pamokų lankymo ir elgesio stebėjimas ir įvertinimas: klasių vadovai ir gimnazijos administracija rengia pusmečio ir metines ataskaitas. Vykdomas tėvų (globėjų) informavimas per elektroninį dienyną ir kitais būdais.

**II SKYRIUS**

**TIKSLAI IR UŽDAVINIAI**

1. Skatinti mokinių saviraišką, vidinį poreikį tobulėti, įvertinant įdėtas pastangas.
2. Kelti mokinių motyvaciją atstovauti gimnazijai rajoniniuose, respublikiniuose, tarptautiniuose konkursuose, olimpiadose, varžybose.
3. Skatinti mokinių aktyvumą, iniciatyvumą, visuomeniškumą ir pilietiškumą.
4. Skatinti mokinių dalyvavimą jaunimo savivaldos, formalių ir neformalių jaunimo organizacijų veiklose.
5. Skatinti mokinių motyvaciją siekiant aukštų ugdymo (si) tikslų, rengiantis sėkmingai ateities karjerai.

**III SKYRIUS**

**SKATINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil. Nr.** | **Veikla** | **Skatinimo priemonė** | **Laikas** | **Vykdytojas** |
| 1. | Už puikius mokymosi pasiekimus (mokosi tik ,,10”) | Direktoriaus padėkos raštas mokiniui, tėvams.Nuotrauka stende ,,Gimnazijos garbė”.Pažintinė ekskursija.Mokiniui pageidaujant, suderinus su mokinio tėvais, ugdymo dienų skaičius trumpinimas mokiniui iki 8 d. | Birželis | Klasių vadovai, direktoriaus pavaduotojai ugdymui |
| 2 | Už labai gerus mokymosi pasiekimus (mokosi ,,9- 10”) | Direktoriaus padėkos raštas mokiniui, tėvams.Nuotrauka stende “Gimnazijos garbė”.Pažintinė ekskursija.Mokiniui pageidaujant, suderinus su mokinio tėvais, ugdymo dienų trumpinimas mokiniui iki 5 d. | Birželis | Klasių vadovai, direktoriaus pavaduotojai ugdymui |
| 3.  | Už gerus mokymosi pasiekimus (mokosi ,,7- 10”) | Direktoriaus padėkos raštas | Birželis | Klasių vadovai, direktoriaus pavaduotojai ugdymui |
| 4.  | Tapus 100-o dešimtukų pelnytoju (per mokslo metus surinkta 100-as ir daugiau dešimtukų) | Direktoriaus padėkos raštas | Birželis | Klasių vadovai, direktoriaus pavaduotojai ugdymui |
| 5.  | Už individualią pažangą mokantis konkretaus dalyko (antro pusmečio įvertinimas pakilo dviem balais) | Direktoriaus padėkos raštas | Birželis  | Mokytojai dalykininkai, klasių vadovai, direktoriaus pavaduotojai ugdymui |
| 6. | Už puikų pamokų lankymą, kai mokinys per mokslo metus nepraleido nė vienos pamokos (išskyrus atvejus, kai buvo atstovauta gimnazijai, dėl ligos) | Bilietai į kiną | Birželis | Klasių vadovai,soc. pedagogai,direktoriaus pavaduotojai ugdymui |
| 7. | Už pasiekimus olimpiadose, konkursuose, varžybose, parodose | Sveikinimas gimnazijos svetainėje, dovanėlės su mokyklos atributika | Visus metus | Mokytojai dalykininkai, klasių vadovai, direktoriaus pavaduotojai ugdymui |
| 8. | Už daugiausia surinktų socialinės-pilietinės veiklos valandų  | Pietūs su administracija  | Birželis | Klasių vadovai, gimnazijos administracija |
| 9. | Už aktyvų dalyvavimą gimnazijos, klasės veikloje | Direktoriaus padėkos raštas | Birželis | Klasių vadovai, direktoriaus pavaduotojai ugdymui |
| 10. | Už gimnazijos uniformos dėvėjimą | Bilietai į kiną | Birželis | Klasių vadovai, soc. pedagogai,direktoriaus pavaduotojai ugdymui |
| 11.  | Geriausiai besimokanti klasė pagal klasės vidurkį pagal klasių koncentrus: 5 - 6 kl., 7-8 kl.GI-GII kl., GIII-GIV kl. | Direktoriaus padėkos raštas klasei.„Saldi akimirka“ | Birželis | Klasių vadovai,direktoriaus pavaduotojai ugdymui |
| 12.  | Geriausiai mokyklą lankanti klasė (klasės lankomumo vidurkis) pagal klasių koncentrus:5 - 6 kl., 7-8 kl.GI-GII kl., GIII-GIV kl. | Direktoriaus padėkos raštas klasei.„Saldi akimirka“ | Birželis | Klasių vadovai,soc. pedagogai,direktoriaus pavaduotojai ugdymui |

**IV SKYRIUS**

**MOKYTOJŲ, KLASIŲ VADOVŲ SIŪLOMI PADĖKOS RAŠTAI (NOMINACIJOS) MOKINIAMS**

**Metų mokslininkas** – už akademinius pasiekimus.

**Kūrybingiausias mokinys** – už išskirtinius kūrybinius gebėjimus.

**Sportiškiausias mokinys** – už pasiekimus sporto srityje.

**Geriausias komandos žaidėjas** – už pagalbą ir palaikymą klasės draugams.

**Technologijų guru** – už išmanumą technologijų srityje.

**Knygų mylėtojas** – už skaitymo aistrą ir dalijimąsi knygomis.

**Pavyzdingiausias elgesys** – už mandagumą ir draugiškumą.

**Gamtos tyrinėtojas** – už susidomėjimą ir žinias apie gamtą.

**Menų talentas** – už išskirtinius pasiekimus menų srityje (dailėje, muzikoje, šokiuose).

**Lyderystės pavyzdys** – už lyderystės įgūdžius ir iniciatyvumą.

**Humoro karalius/karalienė** – už gerą humoro jausmą.

**Ateities vizionierius** – už inovatyvias idėjas ir kūrybiškumą.

**Pagalbos ranka** – už nuolatinę pagalbą klasės draugams ir mokytojams.

**Tikslo siekėjas** – už atkaklumą siekiant užsibrėžtų tikslų.

**Mokyklos ambasadorius** – už aktyvų dalyvavimą mokyklos veikloje ir renginiuose.

**Draugiškiausias mokinys** – už nuolatinį draugiškumą ir atvirumą.

**Empatijos čempionas** – už gebėjimą suprasti ir užjausti kitus.

**Nuolatinis optimistas** – už pozityvumą ir geros nuotaikos skleidimą.

**Sąžiningumo pavyzdys** – už sąžiningumą ir teisingumą.

**Atkaklumo ikona** – už gebėjimą nepasiduoti sunkumams.

**Gerumo ambasadorius** – už geranoriškumą ir rūpestį kitais.

**Atsakingiausias mokinys** – už patikimumą ir atsakingumą.

**Ištikimiausias draugas** – už lojalumą ir patikimumą draugystėje.

**Šauniausias patarėjas** – už gebėjimą teikti gerus patarimus ir palaikymą.

**Paslaugiausias mokinys** – už nuolatinį norą padėti kitiems.

**Ramybės šaltinis** – už gebėjimą išlaikyti ramybę ir raminti kitus.

**Įkvėpimo šaltinis** – už motyvacijos ir įkvėpimo skleidimą aplinkiniams.

**Mandagiausias mokinys** – už mandagumą ir gerą elgesį.

**Kantrybės meistras** – už didelę kantrybę ir gebėjimą išlaikyti šaltą protą.

**Kolektyvo siela** – už gebėjimą sukurti vieningą ir draugišką atmosferą grupėje.

**Tvarkos sergėtojas**  – už rūpinimąsi gimnazijos tvarka ir švara.

\_\_\_\_\_\_\_\_\_\_\_\_\_\_\_\_\_\_\_